Πρόταση απόφασης του Συμβουλίου για τη συνέχιση των εφαρμογών της τηλεπισκόπησης στις γεωργικές στατιστικές για την περίοδο 1994-1998 (94/C 173/06) COM(94) 227 τελικό - 94/0139(CNS)

(Υποβλήθηκε από την Επιτροπή στις 7 Ιουνίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το πρότυπο πειραματικό σχέδιο τηλεπισκόπησης που εφαρμόζεται στις γεωργικές στατιστικές, το οποίο θεσπίστηκε με την απόφαση 88/503/ΕΟΚ, του οποίου η ισχύς έληξε στις 31 Δεκεμβρίου 1993, κάλυπτε το πρώτο μέρος ενός αναπτυξιακού προγράμματος που προβλεπόταν να διαρκέσει δέκα έτη 7

ότι οι ανάγκες που προκάλεσαν την κατάρτιση του σχεδίου αυτού, και ιδίως η βελτίωση των συστημάτων γεωργικών στατιστικών στην Κοινότητα, παραμένουν πραγματικές ανάγκες, ιδίως στο πλαίσιο της νέας κοινής γεωργικής πολιτικής 7

ότι το προαναφερθέν πρότυπο σχέδιο πέτυχε πλήρως τους στόχους του, ιδίως όσον αφορά την ανάπτυξη και την ενσωμάτωση ορισμένων προηγμένων μεθόδων στο κοινοτικό σύστημα γεωργικής πληροφόρησης 7

ότι αφενός οι δράσεις που αναπτύχθηκαν από το προαναφερθέν σχέδιο έχουν φθάσει, όπως προβλεπόταν, στο επιχειρησιακό στάδιο, και ότι, πρέπει κατά συνέπεια, πρέπει να διαχωριστούν από τις δράσεις που απαιτούν ακόμα εργασίες έρευνας 7

ότι οι επιχειρησιακές δράσεις που πρέπει να συνεχιστούν κατά τη διάρκεια της περιόδου 1994-1998 αποβλέπουν στην εφαρμογή της τηλεπισκόπησης για την έγκυρη εκτίμηση των εκτάσεων και των αποδόσεων σε ευρωπαϊκό ή εθνικό επίπεδο καθώς επίσης και στη βελτίωση των στατιστικών σε επίπεδο κρατών μελών 7

ότι οι δραστηριότητες που χρειάζονται μεταγενέστερες προσπάθειες ανάπτυξης κατά τη διάρκεια της δεύτερης φάσης του αρχικά προβλεπόμενου δεκαετούς σχεδίου καλύπτονται από το τέταρτο πρόγραμμα-πλαίσιο έρευνας και ανάπτυξης 7

ότι πρέπει, ωστόσο, να διασφαλιστεί μία στενή συμπληρωματικότητα μεταξύ των επιχειρησιακών δράσεων και των αναπτυξιακών δράσεων του δεκαετούς προγράμματος εφαρμογής της τηλεπισκόπησης στις γεωργικές στατιστικές 7

ότι οι επιχειρησιακές δράσεις θα πρέπει να επωφελούνται των τεχνικών και μεθολογικών βελτιώσεων που καθίστανται δυνατές από τις εργασίες ανάπτυξης και ότι θα οδηγήσουν σε νέες έρευνες 7

ότι οι δράσεις που αποβλέπουν στην εφαρμογή της τηλεπισκόπησης στις γεωργικές στατιστικές τηρούν την αρχή της επικουρικότητας, κατανέμοντας την ευθύνη της εκτέλεσης των διαφόρων δράσεων μεταξύ των κρατών μελών και της Ευρωπαϊκής Επιτροπής σύμφωνα με κριτήρια αποτελεσματικότητας και εφικτότητας 7

ότι οι δράσεις αυτές συμβάλλουν στη βελτίωση των κοινοτικών στατιστικών καθώς επίσης και στη διαχείριση και στον έλεγχο της κοινής γεωργικής πολιτικής,

ΑΠΟΦΑΣΙΖΕΙ:

Άρθρο 1

Η Επιτροπή εξουσιοδοτείται να συνεχίσει, για μία πενταετή περίοδο, από 1ης Ιανουαρίου 1994, τις εφαρμογές τηλεπισκόπησης στις γεωργικές στατιστικές, και ιδίως εκείνες που έχουν ως σκοπό:

- να παράσχουν εκτιμήσεις, πριν από τη συγκομιδή, σχετικά με τις εκτάσεις και την εν δυνάμει παραγωγή των βασικών καλλιεργειών σε ευρωπαϊκή ή εθνική κλίμακα 7

- τη διευκόλυνση της προσφυγής στην τηλεπισκόπηση, στα ενδιαφερόμενα κράτη μέλη, προκειμένου να βελτιωθούν τα συστήματα γεωργικών στατιστικών στα εν λόγω κράτη μέλη.

Άρθρο 2

Η Επιτροπή εξασφαλίζει τη θέση σε εφαρμογή των δράσεων αυτών, σύμφωνα με τους προανατολισμούς που καθορίζονται στο παράρτημα, και πληροφορεί ετησίως τα κράτη μέλη σχετικά με τους λεπτομερείς κανόνες εκτέλεσης καθώς επίσης και με τα επιτευχθέντα αποτελέσματα, σύμφωνα με τη διαδικασία που προβλέπεται στο άρθρο 3.

Άρθρο 3

1. Στην περίπτωση που γίνεται αναφορά στη διαδικασία που καθορίζεται στο παρόν άρθρο, η Μόνιμη Επιτροπή Γεωργικών Στατιστικών, η οποία εφεξής καλείται «Επιτροπή», συγκαλείται από τον πρόεδρό της, είτε κατόπιν πρωτοβουλίας του ιδίου, είτε κατόπιν αιτήσεως εκπροσώπου ενός κράτους μέλους.

2. Ο εκπρόσωπος της Επιτροπής υποβάλλει στην «Επιτροπή» σχέδιο των προς λήψη μέτρων. Η «Επιτροπή» εκφράζει τη γνώμη της σχετικά με το σχέδιο αυτό εντός προθεσμίας την οποία ο πρόεδρος μπορεί να καθορίσει ανάλογα με την επείγουσα φύση του θέματος, προβαίνοντας, ενδεχομένως, σε ψηφορορία.

3. Η γνώμη εγγράφεται στα πρακτικά. Επιπλέον, κάθε κράτος μέλος έχει το δικαίωμα να ζητήσει να αναφέρεται η θέση του στα πρακτικά.

4. Η Επιτροπή λαμβάνει σε μεγάλο βαθμό υπόψη τη γνώμη της «Επιτροπής». Πληροφορεί την «Επιτροπή» σχετικά με τον τρόπο τον οποίο έλαβε υπόψη τη γνώμη της.

Άρθρο 4

Το αργότερο μέχρι τις 31 Ιουλίου 1988, η Επιτροπή υποβάλλει έκθεση στο Ευρωπαϊκό Κοινοβούλιο και στο Ευρωπαϊκό Συμβούλιο σχετικά με τη θέση σε εφαρμογή των δράσεων αυτών, η οποία συνοδεύεται ενδεχομένως από προτάσεις σχετικά με τη συνέχιση των εφαρμογών τηλεπισκόπησης στις γεωργικές στατιστικές.

Άρθρο 5

Η παρούσα απόφαση αρχίζει να ισχύει την επόμενη ημέρα μετά την δημοσίευσή της στην Επίσημη Εφημερίδα των Ευρωπαϊκών Κοινοτήτων.

ΠΑΡΑΡΤΗΜΑ

Οι εφαρμογές τηλεπισκόπησης στις γεωργικές στατιστικές που πρέπει να εφαρμοστούν ή να αναπτυχθούν κατά τη διάρκεια της περιόδου 1994-1998 συνοψίζονται ως εξής:

ΕΠΙΧΕΙΡΗΣΙΑΚΕΣ ΔΡΑΣΤΗΡΙΟΤΗΤΕΣ

- Δραστηριότητα Α: περιφερειακές απογραφές

- Δραστηριότητα Β: ταχείες εκτιμήσεις σε ευρωπαϊκό επίπεδο

ΑΝΑΠΤΥΞΙΑΚΕΣ ΔΡΑΣΤΗΡΙΟΤΗΤΕΣ

- Δραστηριότητα Γ: ολοκληρωμένο σύστημα

- Δραστηριότητα Δ: παρακολούθηση και πρόβλεψη της συγκομιδής ξένων χωρών

- Δραστηριότητα Ε: εφαρμογή νέων μεθόδων και συστημάτων ανίχνευσης

Ι. ΕΠΙΧΕΙΡΗΣΙΑΚΕΣ ΔΡΑΣΤΗΡΙΟΤΗΤΕΣ

Δραστηριότητα Α: περιφερειακές απογραφές

Η πραγματοποίηση περιφερειακών απογραφών μεταφέρθηκε κατά το μεγαλύτερο μέρος στο τέλος της πρώτης φάσεως του πρότυπου σχεδίου. Εφαρμόζεται επί του παρόντος στις χώρες της Νότιας Ευρώπης και περιστασιακά στις χώρες της Βόρειας Ευρώπης. Η συνέχιση της δραστηριότητας αυτής, η επέκτασή της και η χρηματοδότησή της υπάγονται στην ευθύνη των κρατών μελών.

Είναι ωστόσο επιθυμητό να αναληφθεί από τον κοινοτικό προϋπολογισμό μία τεχνική υποστήριξη καθώς και η χρηματοδότησή της. Αυτό περιλαμβάνει ουσιαστικά τη χορήγηση ενίσχυσης στις στατιστικές μεθόδους, και ιδιαίτερα, στη διαστρωμάτωση, σε ορισμένες περιορισμένες πρότυπες μελέτες και στη βελτίωση των προγραμμάτων πληροφορικής.

Δραστηριότητα Β: ταχείες εκτιμήσεις σε ευρωπαϊκό επίπεδο

Η δραστηριότητα περιλαμβάνει τη δράση 4 της πρώτης φάσεως του προτύπου σχεδίου σε επιχειρησιακό πλαίσιο. Ο στόχος δεν αφορά πλέον τη θέση σε εφαρμογή μιας μεθόδου αλλά την εφαρμογή της σε επίπεδο Ευρωπαϊκής Κοινότητας για τις ανάγκες της κοινής γεωργικής πολιτικής (ΚΓΠ).

Τα αποτελέσματα ήταν ικανοποιητικά στο τέλος της φάσεως 1, και, ως εκ τούτου, οι τροποποιήσεις που πρέπει να γίνουν στη μέθοδο είναι ελέχιστες. Ωστόσο, θα μπορούσαν να εξετασθούν τα ακόλουθα:

- επέκταση της μεθόδου στα νέά κράτη μέλη,

- βελτίωση της αντιπροσωπευτικότητας των περιοχών που επιλέγονται τόσο σε κοινοτικό επίπεδο όσο και σε επίπεδο κρατών μελών.

- βελτίωση των μεθόδων που επιτρέπουν την καλύτερη παρακολούθηση της εξέλιξης των εκτάσεων που βρίσκονται σε αγρανάπαυση,

- εισαγωγή της ανάλυσης των εικόνων radar, κατά τρόπο που να επιτρέπει μεγαλύτερη ασφάλεια και αξιοποιστία στο μέλλον.

ΙΙ. ΑΝΑΠΤΥΞΙΑΚΕΣ ΔΡΑΣΤΗΡΙΟΤΗΤΕΣ

Δραστηριότητα Γ: ολοκληρωμένο σύστημα

Η δραστηριότητα αυτή περιλαμβάνει τη μετάβαση στο επιχειρησιακό στάδιο των δράσεων 2 και 3 της πρώτης φάσεως του σχεδίου, και κυρίως την ενσωμάτωσή τους σε επίπεδο Κοινότητας και κρατών μελών.

Δραστηριότητα Γ-1: μετάβαση στο επιχειρησιακό στάδιο της δράσεως 2. Η δραστηριότητα αυτή περιλαμβάνει την αξιοποίηση των αποτελεσμάτων «δείκτες βλάστησης» και «θερμοκρασίες επιφάνειας» που λαμβάνονται κατά το τέλος της πρώτης φάσεως. Περιλαμβάνει επίσης ένα στατιστικό πρότυπο επιλογής των αντιπροσωπευτικών ζωνών των διαφόρων 7 τύπων καλλιεργειών για τους υπό εξέταση δείκτες. Η μετάβαση στο επιχειρησιακό στάδιο αφορά επίσης βελτιώσεις στην αλυσίδα παραγωγής από την άποψη των προθεσμιών και της αξιοπιστίας των αποτελεσμάτων.

Δραστηριότητα Γ-2: μετάβαση στο επιχειρησιακό στάδιο των διαφόρων συστατικών στοιχείων της δράσεως 3, δηλαδή του βελτιωμένου προτύπου Agromer της Eurostat, του αργομετεωρολογικού προτύπου πρόβλεψης των αποδόσεων και προβλέψεων με την παιπαλική μέθοδο.

Όπως και για τη δράση Γ-1, θα πρέπει να αξιοποιηθούν τα διάφορα αυτά πρότυπα και να καταστούν ασφαλέστερες οι αλυσίδες επεξεργασίας για να ικανοποιηθούν οι επιχειρησιακές ανάγκες.

Δραστηριότητα Γ-3: προηγμένο σύστημα γεωργικής πληροφόρησης σε κοινοτικό επίπεδο. Η δραστηριότητα αυτή αφορά τη διασταύρωση των πληροφοριών των δραστηριοτήτων Γ-1 και Γ-2 και Β. Η δραστηριότητα Β θα πρέπει να παρέχει αρκετά αξιόπιστες εκτιμήσεις των εκτάσεων, αλλά εμπεριέχει τον κίνδυνο να είναι λιγότερο ακριβής για τις αποδόσεις. Οι δραστηριότητες Γ-1 και Γ-2, αντιθέτως, παρέχουν ουσιαστική πληροφόρηση στο επίπεδο των αποδόσεων. Η ενοποίηση και ο έλεγχος των αποτελεσμάτων μεταξύ των δράσεων θα πρέπει επιτρέψει τη βελτιστοποίηση του συνόλου του συστήματος.

Δρστηριότητα Γ-4: πρόκειται για την εξέταση της δυνατότητας επέκτασης της δραστηριότητας Γ-3 στο επίπεδο των περιφερειών ή των κρατών μελών. Ωστόσο, η συνιστώσα που αφορά την έκταση και η οποία παρέχεται από τη δραστηριότητα Β υπάρχει επί του παρόντος μόνο σε κοινοτικό επίπεδο και η ποιότητα των εκτιμήσεων των αποδόσεων μειώνεται όταν η έκταση της μελετώμενης ζώνης είναι μικρότερη. Με τη δραστηριότητα Γ-4, θα προσπαθήσουμε να υπερπηδήσουμε τις δυσκολίες αυτές σε στενή συνεργασία με τα κράτη μέλη.

Δραστηριότητα Δ: παρακολούθηση και πρόβλεψη της συγκομιδής ξένων χωρών

Η αξιοποίηση της δράσεως 4 σε κοινοτικό επίπεδο και η θέση σε εφαρμογή των δράσεων 2 και 3 μπορούν τώρα να επιτρέψουν να εξετασθεί η συνέχιση και η πρόβλεψη της συγκομιδής ξένων χωρών.

Η δραστηριότητα Δ θα έχει ως σκοπό την εφαρμογή μιας μεθόδου του είδους αυτού στις γεωγραφικές ζώνες της Ανατολικής Ευρώπης και, ενδεχομένως, του Maghreb. Οι χώρες των δύο αυτών ζωνών αντιπροσωπεύουν ένα σημαντικό δυναμικό εξαγωγής για την Κοινότητα και, ορισμένες φορές, επίσης ένα μη αμελητέο δυναμικό εισαγωγής. Στις δύο αυτές περιτώσεις, η Ευρωπαϊκή Κοινότητα έχει αναλάβει ενεργές πολιτικές συνεργασίας.

Προκειμένου να διευκολυνθεί η θέση σε εφαρμογή της δραστηριότητας αυτής, η Επιτροπή θα ερευνήσει τις αναγκαίες συνεργασίες σε σχέση με τα προγράμματα που έχουν παραπλήσιους στόχους, όπως είναι επί παραδείγματι το πρόγραμμα MARS του Phare. Οι ανάγκες της Επιτροπής θα κατέχουν, ωστόσο, πρωτεύουσα θέση στο πλαίσιο του σχεδίου αυτού.

Δραστηριότητα Ε: εφαρμογή νέων μεθόδων και συστημάτων ανίχνευσης

Η πρώτη φάση του σχεδίου προέβλεπε για τις κύριες δράσεις μόνο τη χρήση των συστημάτων ανίχνευσης Landsat-TM, SPOT και NOAA-AVHRR (δορυφόροι υψηλής ευκρίνειας ή μετεωρολογικοί δορυφόροι). Είναι προφανές ότι τα συστήματα ανίχνευσης του τύπου αυτού θα συνεχίσουν να παραμένουν η βάση των δραστηριοτήτων που προβλέπονται για τα προσεχή πέντε έτη. Εντούτοις, πρέπει επίσης να γίνουν προσπάθειες ώστε να υπάρξουν οφέλη από τις πληροφορίες που προέρχονται από άλλους τύπους συστημάτων ανίχνευσης και, ιδιαίτερα, από το radar. Οι εργασίες που έχουν πραγματοποιηθεί μέχρι σήμερα στον τομέα αυτό δείχουν ότι οι εικόνες radar είναι εν δυνάμει χρησιμοποιήσιμες στο πλαίσιο του σχεδίου. Απομένει, ωστόσο, να δοκιμασθεί η δυνατότητα και η χρησιμότητα της πηγής αυτής πληροφοριών σε ζώνες ευρύτερες από εκείνες που μελετήθηκαν μέχρι σήμερα.

Επίσης, θα χρειαστεί να εσωματωθούν τα δεδομένα του δορυφόρου METEOSAT, τα οποία θα πρέπει να βελτιώσουν τη γνώση ορισμένων αγρομετεωρολογικών παραμέτρων.

Τέλος, στο πλαίσιο της δραστηριότητας Δ, θα έπρεπε να συνεχιστούν οι ήδη αναληφθείσες εργασίες στον τομέα της επεξεργασίας και της ταξινόμησης των δεδομένων σχετικά με τις δορυφορικές εικόνες των τελευταίων δέκα ετών. Ένας τέτοιος όγκος δεδομένων είναι πράγματι πολύ μεγάλος και θα πρέπει να μελετηθεί ο τρόπος της μηχανογράφησης της εργασίας αυτής.